Marco Masini el ze un cantante e muzeghista itałian. Nasùo a Firense, inte'l 1964 co el gaveva vinti ani el resta orfano de só mare. El se visina a ła mùzega fin da zòvane: durando el parìodo de'l łiceo el forma el grupo muzegałe “Errata Corrige”. Tra i só insenjanti el ga avùo Walter Savelli. Nonostante el gavese reałizà tanti brani, Masini el gaveva dificoltà inte'l catar na caza discogràfega che ło suportase. Grasie a Bob Rosati, arangiador e propietario de un studio a Sesto Fiorentino, Masini el ga tacà far i primi provini: el ga conosùo Beppe Dati, conpozidor e poeta col' cuało el ga reałizà alguni brani. Inte'l 1986 A ze rivà l'incontro inportante co Giancarlo Bigazzi; Masini el ga cołaborà cuindi a ła reałizasion de cołone sonore , el ze stà ła voze guida de , portada a Sanremo da'l trio Morandi, Ruggeri e Tozzi, e consertista da'l vivo inte ła tournée de Tozzi a ła Royal Albert Hall de Łondra. El ze partio par el primo tour inte'l 1987, po' el ze stà oncora in tournée co Raf, de'l cui àlbun el ze stà responsàbiłe de reałizasion e arangiamenti. Inte'l 1988 A ze venjesto fora un 45 ziri intitołà par inisiativa de Mario Ragni, co'l cuało Masini el gavarìa dovesto partesipar a Sanremo de cuel'ano, ma po' el ze stà sostituìo. Senpre inte'l 1988 A ze venjesto fora un 45 ziri contenjente el brano , cantà in doto con Rosita Celentano. Inte'l 1990 el ga partesipà a'l 40º Festival della Canzone Italiana de Sanremo co ła canson , scrivesta co Bigazzi e Dati, rivando primo tra i zòcani inte ła sesion Novità. L'àlbun che ne fa seguito el otien un suceso ecesionałe de vendita stasionando inte łe pozision pì alte de ła clasìfega de vendite fin a tuta l'istà 1990. El ga partesipà al Festival de Sanremo 1991 co'l brano , che se ga pozisionà al terso posto, dopo Riccardo Cocciante e Renato Zero. Ła canson ła gavarìa dovesto èsar cantada da Umberto Tozzi, co un altro titoło e un altro testo, ma cheł'ano Bigazzi el ga preferìo dar ła canson a Masini, mentre Tozzi ga cantà Gli altri siamo noi/Dimentica dimentica. Suito drìoman xe usìo el segondo àlbun, da'l titoło , che'l ga vendesto oltra 1.000.000 de copie in Itałia, rezultando l'àlbun pì vendùo de tuto el 1991. A partir da'l 18 de avril,el cantante el ga fazesto el so primo tour de artista sołista, che ło ga vedesto ezibirse in diverse tape de talmente grando suceso da dover replicar respetivamente i concerti de Firense e de Roma. Par st'ùltema sità, ła prima ezibision ła ze avenjesta a'l Teatro Tendastrisce, mentre ła segonda a'l Palazzo dello Sport. El so grupo de conpanjamento el zera costituìo da Mario Manzani e Massimo Rastrelli a łe ghitare, Marcello De Toffoli a łe tastiere, Bruno Illiano e Cesare Chiodo al baso ełètrego, infin Alfredo Golino a ła bataria; Andrea Corsellini el ze fegurà inte łe vesti de fònego, ròło che daspuò gavarìa ricoverto anca inte łe future tournée. A conferma de'l straordenario suceso otenjesto cueł 'ano, Masini el ga vinsesto sia a'l Festivalbar par el mejo àlbun, sia a Vota la voce come mejo cantante mascołin, mentre el video de , rezistrà in un conserto al Pałaso de'l Sport de Roma, el ga vinsesto come mejo videolive de Riminicinema ‘91. El 14 de zenaro 1993, Masini el publega . L'àlbun el contien el brano , che'l ga susità połèmeghe e rimàrchi in tełevizion sia in radio. El disco el vede ła cołaborasion de'l rezista bołonjeze Stefano Salvati. L'àlbun el vien publegà anca in spanjoło .